cyanic-selkie/wikianc huggingface dataset:
วัดเขา
เสนาสนะและโบราณสถาน
อาคารและเสนาสนะในวัด ได้แก่ ศาลาการเปรียญ กุฏิสงฆ์ 8 หลัง หอฉัน และห้องน้ำห้องสุขา 3 หลัง จำนวน 10 ห้อง โบราณวัตถุที่สำคัญ ได้แก่ เจดีย์ก่ออิฐถือปูนศิลปกรรมสมัยอยุธยาตอนปลาย ฐานสี่เหลี่ยมจัตุรัส กว้างประมาณ 5 เมตร สูงประมาณ 10 เมตร ฐานเขียง 2 ชั้น รองรับฐานสิงห์ย่อมุมไม้สิบสอง 2 ชั้น ตรงกลางฐานสิงห์เจาะซุ้มโค้งแหลมสำหรับประดิษฐานพระพุทธรูปทั้งสี่ด้าน องค์ระฆังทรงกลมขนาดเล็กไม่มีบัลลังก์ ยอดปล้องไฉนและปลียอด เมื่อ พ.ศ. 2519 ได้บูรณะยอดเจดีย์ที่หักพังลงมาและ พ.ศ. 2538 บูรณะองค์เจดีย์และลานประทักษิณ
เดิมมีพระไสยาสน์เป็นพระพุทธรูปก่ออิฐถือปูนต่อมาทำลายลงเหลือแต่พระเศียร ขนาดยาวตั้งแต่ไรพระศกถึงพระหนุประมาณ 1 เมตร ปัจจุบันเก็บรักษาไว้ที่พิพิธภัณฑสถานแห่งชาติ สงขลา และมีสิ่งก่อสร้างที่สันนิษฐานว่าอาจะเป็นวิหารหรืออุโบสถตั้งอยู่บนเขาด้วยเนื่องจากได้พบกระเบื้องมุงหลังคาดินเผาแบบกระเบื้องขอแผ่นใหญ่ หนามาก บริเวณเขายังพบกระเบื้องถ้วยชามจีนสมัยราชวงศ์หมิงและราชวงศ์ชิงจำนวนมาก แสดงหลักฐานว่ามีชุมชนใหญ่สมัยอยุธยา และกำแพงเมืองที่แทบไม่เห็นร่องรอยของกำแพงเมืองในปัจจุบัน
ชะอ์บาน
ชะอ์บาน (شَعْبَان) คือเดือนที่ 8 ของปฏิทินฮิจเราะห์หรือปฏิทินอิสลาม ถือว่าเป็นเดือนที่สำคัญเดือนหนึ่ง โดยเฉพาะในคืนวันเพ็ญของเดือนนี้ เรียกว่า "นิศฟุชะอ์บาน" (กลางเดือนชะอ์บาน) ตามมัซฮับชีอะฮ์อิสลาม ถือเป็นวันเกิดของอิหม่ามมะฮ์ดี และเป็นวันที่มุสลิมพึงกระทำอิบาดะฮ์เป็นพิเศษ ด้วยการถือศีลอดและการกระทำความดีอื่น ๆ
โรงเรียนบรมราชินีนาถราชวิทยาลัย
โรงเรียนบรมราชินีนาถราชวิทยาลัย เป็นโรงเรียนในโครงการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ เดิมชื่อ "โรงเรียนเตรียมอุดมศึกษา ราชบุรี" กระทรวงศึกษาธิการประกาศจัดตั้งเมื่อวันที่ 4 มิถุนายน 2535 ในสมัยที่ พล.อ.อ.สมบุญ  ระหงษ์ เป็นรัฐมนตรีว่าการกระทรวงศึกษาธิการ และ ดร.โกวิท  วรพิพัฒน์ เป็นอธิบดีกรมสามัญศึกษา ซึ่งเป็นโรงเรียนสหศึกษาแบบประจำรับนักเรียนตั้งแต่ระดับมัธยมศึกษาปีที่ 1 ถึงชั้นมัธยมศึกษาปีที่ 6 โรงเรียนมีเนื้อที่ 75 ไร่ 1 งาน 72 ตารางวา ได้รับบริจาคจากนายวัลลภ  เจียรวนนนท์ และนายเชิดชัย  เรียรวนนท์ ซึ่งเป็นเจ้าของบริษัทมัลติอโกร ราชบุรี โดยประสงค์จะมอบให้กรมสามัญศึกษาสร้างโรงเรียนเพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ วาระที่มีพระชนมายุ 60 พรรษา กรมสามัญศึกษาจึงจัดให้เป็นสาขาของ "โรงเรียนเตรียมอุดมศึกษา" และให้ผู้บริหารโรงเรียนเตรียมอุดมศึกษาขณะนั้น คือ คุณหญิงพรรณี  กาญจนะวสิต เป็นผู้บริหารโรงเรียนเตรียมอุดมศึกษา ราชบุรี อีกตำแหน่งหนึ่ง
วันที่ 5 สิงหาคม 2535 โรงเรียนได้รับพระกรุณาธิคุณจากสมเด็จพระนางเจ้าสิริกิติ์ พระบรมราชินีนาถ พระราชทานชื่อโรงเรียนใหม่ว่า "โรงเรียนบรมราชินีนาถราชวิทยาลัย" และมีพระบรมราชานุญาตให้ประดับตราสัญลักษณ์ในปีมหามงคลเฉลิมพระชนมพรรษา 5 รอบ ที่อาคารเฉลิมพระเกียรติ ซุ้มประตูโรงเรียน และใช้เป็นตราประจำโรงเรียน
เอกลักษณ์ประจำโรงเรียน
บรรยากาศเอื้อต่อการเรียนรู้
ตราประจำโรงเรียน
ตราประจำโรงเรียน : ตรามหามงคลเฉลิมพระเกียรติเฉลิมพระชนมพรรษา 5 รอบ สมเด็จพระนางเจ้าสิริกิติ์ พระบรมราชินีนาถ
ต้นไม้ประจำโรงเรียน
ต้นไม้ประจำโรงเรียน : ราชพฤกษ์
วาเลนติ
วาเลนติ เป็นซิงเกิลภาษาญี่ปุ่นลำดับที่ 6 ของโบอาในรูปแบบของแม็กซี่ซิงเกิล  วางขายเมื่อวันที่ 28 สิงหาคม  พ.ศ. 2545  โดยเพลง VALENTI เป็นเพลงในอัลบั้ม VALENTI ซึ่งเป็นชื่อเดียวกันกับซิงเกิลนี้  และอัลบั้ม BEST OF SOUL  ส่วนเพลง VALENTI -English Version- จะอยู่ในอัลบั้ม Next World  ซิงเกิลนี้เปิดตัวสัปดาห์แรกที่อันดับ 2 ของออริกอนชาร์ต  และมียอดขายรวมมากกว่า 200,000 แผ่น  โดยเป็นซิงเกิลที่มียอดขายสูงที่สุดเป็นอันดับ 1 ของโบอา  และด้วยเหตุนี้เองจึงทำให้ซิงเกิลต่อๆมาอย่าง "คิเซคิ / NO.1" และ "JEWEL SONG / BESIDE YOU -โบคุโอะโยบุโคเอะ-" เป็นที่ได้รับความนิยม  และมียอดขายสูงขึ้น
โอดินต์โซโว
โอดินต์โซโว (Odintsovo) เป็นเมืองในมอสโกโอบลาสต์ ประเทศรัสเซีย มีประชากร 138,930 คน (ค.ศ. 2010) เมืองตั้งอยู่ทางตอนกลางค่อนไปทางตะวันตกของประเทศ เริ่มก่อตั้งเป็นหมู่บ้านในปลายคริสต์ศตวรรษที่ 14
โรคกล้ามเนื้ออ่อนแรงแลมเบิร์ท-อีทัน
โรคกล้ามเนื้ออ่อนแรงแลมเบิร์ท-อีทัน หรือบางครั้งเรียก โรคเลมส์ (Lambert–Eaton myasthenic syndrome; LEMS) เป็นความผิดปกติที่เกิดจากภูมิต้านทางตนเองที่พบได้ยาก มีอาการคือกล้ามเนื้ออ่อนแรงที่แขนขา และในระยะที่รุนแรงของโรค ผู้ป่วยอาจเกิดอาการอ่นแรงที่กล้ามเนื้อที่ใช้หายใจ และบางส่วนมีปัญหากับการประสานการทำงานกล้ามเนื้อ (อะตักเซีย)
ราว 60% ของผู้ป่วย LEMS มีมะเร็งเป็นพื้นหลัง โดยชนิดที่พบมากสุดคือมะเร็งปอดเซลล์เล็ก จึงอาจเรียกโรคนี้ว่าเป็นพวกกลุ่มอาการพารานีโอพลาสติก (อาการที่เกิดขึ้นภายหลังมะเร็งที่ใด ๆ ในร่างกาย) เลมส์เกิดจากการทำงานของแอนทิบอดีต่อแคลเซียมชานเนลชนิดไม่พึ่งพาศักย์ไฟฟ้าที่เยื่อหุ้มฝั่งพรีซิแนปติกเมมเบรนในนิวโรมัสคูลาร์จังก์ชั่น (จุดเชื่อมต่อระหว่างเส้นประสาทและกล้ามเนื้อที่ไปเลี้ยง) การตรวจวินิจฉัยนั้นใช้การยืนยันโรคผ่านการทำอิเล็กโตรไมโยกราฟและการตรวจเลือด รวมถึงต้องแยกจากไมยัสเธเนียเกรวิส ซึ่งเป็นโรคภูมิต้านตนเองตนเองที่มีกลไกเกิดโรคเกี่ยวข้องกันกับเลมส์
พบผู้ป่วยอยู่ราว 3.4 คนต่อประชากรหนึ่งล้านคน พบมากในผู้ที่อายุมากกว่า 40 ปี แต่พบได้ทั่วไปในทุกช่วงอายุ
แฌลซัน ฟือร์นังดึช
แฌลซัน ดา กงกือโซ ตาบารึช ฟือร์นังดึช (เกิดวันที่ 2 กันยายน ค.ศ. 1986) เป็นนักฟุตบอลชาวสวิส ที่เล่นในตำแหน่งกองกลางตัวรับให้กับไอน์ทรัคท์ฟรังค์ฟวร์ทในเยอรมนี เขายังเคยเล่นให้กับทีมชาติสวิตเซอร์แลนด์
ฟือร์นังดึชเคยเป็นกัปตันของทีมชาติรุ่นอายุไม่เกิน 21 ปี ในนัดที่พบกับอังกฤษในฟุตบอลชิงแชมป์แห่งชาติยุโรป 2008 รอบคัดเลือก ต่อมาเขาได้ลงเล่นให้กับทีมชาติชุดใหญ่เป็นครั้งแรกในนัดที่พบกับเนเธอร์แลนด์เมื่อวันที่ 22 สิงหาคม ค.ศ. 2007 ต่อมาเขาได้กลายเป็นตัวหลักของทีมชาติ ซึ่งในฟุตบอลชิงแชมป์แห่งชาติยุโรป 2008 นั้น เขาลงเล่นในรอบแบ่งกลุ่มครบทั้งสามนัด ต่อมาในวันที่ 28 มีนาคม ค.ศ. 2009 เขาทำประตูแรกในนามทีมชาติช่วยให้เอาชนะมอลโดวา 2–0 ต่อมาในฟุตบอลโลก 2010 วันที่ 16 มิถุนายน ค.ศ. 2010 เขาทำประตูชัยช่วยให้สวิตเซอร์แลนด์เอาชนะสเปนไปได้ 1–0 นัดนั้นเขาได้รับการยกย่องว่าเป็นวีรบุรุษแห่งสวิส แม้ว่าท้ายที่สุดแล้ว สวิตเซอร์แลนด์จะตกรอบแบ่งกลุ่มและสเปนคว้าแชมป์ฟุตบอลโลกก็ตาม
ฟือร์นังดึชมีชื่อติดทีมชาติชุดลุยศึกฟุตบอลโลก 2018
เกียรติประวัติ
ซียง
ไอน์ทรัคท์ฟรังค์ฟวร์ท
อากิชิมะ
อากิชิมะ (昭島市 (Akishima-shi)) เป็นนครที่ตั้งอยู่ในส่วนตะวันตกของมหานครโตเกียว ประเทศญี่ปุ่น มีขนาดพื้นที่ทั้งสิ้น 17.33 ตารางกิโลเมตร ในปี พ.ศ. 2553 มีจำนวนประชากร 112,521 คน
เกาะนิวกินี
นิวกินี (New Guinea; Niugini; ฮีรีโมตู: Niu Gini; Papua หรือ Nugini อดีตมีชื่อว่า Irian) เป็นเกาะที่มีขนาดใหญ่เป็นอันดับที่ 2 ของโลก ด้วยขนาด 785753 km2 ตั้งอยู่ในโอเชียเนีย บริเวณมหาสมุทรแปซิฟิกฝั่งตะวันตกเฉียงใต้ เกาะนี้แยกออกจากออสเตรเลียด้วยช่องแคบทอร์เรสที่มีความกว้าง 150 km ถึงแม้ว่าทั้งสองผืนดินอยู่ในไหล่ทวีป เดียวกันก็ตาม เกาะนิวกินีมีเกาะขนาดเล็กจำนวนมากทั้งฝั่งตะวันออกและฝั่งตะวันตก ฝั่งตะวันออกของเกาะคือพื้นที่ส่วนใหญ่ของรัฐเอกราชปาปัวนิวกินี ส่วนฝั่งตะวันตกเป็นส่วนหนึ่งของอินโดนีเซียมีชื่อว่านิวกินีตะวันตก อยู่ภายใต้การปกครองของจังหวัดปาปัว ปาปัวกลาง ปาปัวที่สูง ปาปัวใต้ ปาปัวตะวันตก และปาปัวตะวันตกเฉียงใต้ เมืองที่ใหญ่ที่สุดบนเกาะนี้คือจายาปูรา (เมืองหลักของจังหวัดปาปัว ประเทศอินโดนีเซีย) และพอร์ตมอร์สบี (เมืองหลวงประเทศปาปัวนิวกินี)
RNA interference
RNA interference หรือ RNAi เป็นกระบวนการในการควบคุมการแสดงออกของลักษณะทางพันธุกรรมอย่างหนึ่ง ซึ่งพบทั้งในพืช สัตว์ และมนุษย์ โดยอาศัยการทำงานของชิ้นส่วน double strand RNA (dsRNA) ซึ่งเมื่อผ่านกระบวนการต่าง ๆ แล้ว จะมีผลไปยับยั้งการทำงานของ messenger RNA (mRNA) ของยีนหนึ่ง ๆ อย่างจำเพาะ จึงมีผลยับยั้งการทำงานของยีนนั้นได้
ความสำคัญ
RNAi เป็นกระบวนการที่เกิดขึ้นโดยปกติตามธรรมชาติของเซลล์ยูคาริโอต ทั่วไป ซึ่งกระบวนการเหล่านี้มีความสำคัญมากต่อการดำรงอยู่ของสิ่งมีชีวิต โดยเฉพาะสิ่งมีชีวิตชั้นต่ำ หน้าที่สำคัญของกระบวนการนี้อาจกล่าวโดยสรุปได้เป็น 3 ข้อ คือ การป้องกันและต่อต้านการติดเชื้อไวรัส การป้องกันจีโนม (genome) จาก ยีนสัญจร (jumping genes)หรือทรานสโพซอน และ การควบคุมการแสดงออกของยีน
RNAi มีความสำคัญในกระบวนการป้องกันและต่อต้านการติดเชื้อไวรัส โดยเฉพาะอย่างยิ่งในสิ่งมีชีวิตชั้นต่ำ ไวรัสหลายชนิดมีสารพันธุกรรมเป็นแบบ dsRNA ซึ่งเมื่อไวรัสเหล่านี้ปลดปล่อยสารพันธุกรรมเข้าสู่เซลล์ dsRNA จะถูกตัดเป็น short interference RNA (siRNA) โดย Dicer ซึ่งเป็นเอ็นไซม์ที่มีอยู่แล้วในสิ่งมีชีวิตบางชนิด จากนั้น Dicer จะกระตุ้นให้ RISC complex เข้ามาจับ และตัดสาย RNA เกิดการยับยั้งการสร้างโปรตีน ทำให้ไวรัสไม่สามารถก่อโรคได้
RNAi ยังมีความสำคัญในการป้องกันจีโนม (genome) จาก ยีนสัญจร(transposons) ซึ่งเป็นลำดับของดีเอ็นเอ ที่สามารถเคลื่อนที่ไปได้ทั่วจีโนมของสิ่งมีชีวิต และพบยีนสัญจรได้ในสิ่งมีชีวิตทุกชนิด ซึ่งในกรณีที่ยีนสัญจรเคลื่อนไปอยู่ในตำแหน่งที่ไม่ถูกต้องและมีความสำคัญจะทำให้เกิดความเสียหายแก่เซลล์ของสิ่งมีชีวิตได้ ยีนสัญจรหลายๆชนิดทำงานโดยการถอดรหัส ดีเอ็นเอ ให้เป็น RNA ก่อน และจากนั้นจะถอดรหัสกลับเป็นดีเอ็นเอแล้วไปแทรกอยู่ในตำแหน่งอื่นๆของจีโนมต่อไป บ่อยครั้งที่ RNA ที่เกิดขึ้นจะเป็น dsRNA และเป็นตัวเริ่มต้นกระบวนการ RNAi ดังนั้น RNAi จึงมีบทบาทช่วยป้องกันจีโนมจากยีนสัญจรโดยการทำลาย dsRNA
นอกจากนั้น RNAi ยังเป็นกลไกสำคัญที่มีบทบาทในการควบคุมการแสดงออกของยีน ที่พบในสัตว์หลายชนิด ตั้งแต่ระดับกลุ่มหนอนพยาธิจนถึงระดับสัตว์เลี้ยงลูกด้วยน้ำนม พบว่ายีนหลายร้อยตำแหน่งในจีโนมของมนุษย์จะได้รับการถอดรหัสออกมาเป็น RNA ขนาดเล็กที่เรียกว่า microRNA (miRNA) ซึ่ง miRNA จะบรรจุชิ้นส่วนของลำดับของยีนต่างๆ ดังนั้น miRNA เหล่านี้จึงอาจเกิดเป็นโครงสร้างสายคู่ได้ เช่น เกิดเป็น hairpin RNA (hpRNA) เมื่อเกิดเป็น hpRNA ที่เป็น dsRNA ขึ้นจะเป็นการกระตุ้นให้เริ่มกระบวนการ RNAi ทำให้เกิดการยับยั้งการแสดงออกของยีน
ปัจจุบันเป็นที่ทราบกันว่า miRNA มีบทบาทสำคัญต่อการพัฒนาของสิ่งมีชีวิตและการควบคุมการทำงานของเซลล์ โดยมีส่วนร่วมในกระบวนการพื้นฐานทางชีววิทยาต่างๆ ไม่ว่าจะเป็นการเปลี่ยนแปลงไปทำหน้าที่เฉพาะของเซลล์ (cell differentiation) การตายตามโปรแกรมเฉพาะของเซลล์ (apoptosis) เป็นต้น
ประวัติ
พัฒนาการของความรู้ความเข้าใจเกี่ยวกับ RNAi คาดว่าเริ่มขึ้นเมื่อ ในปี 1990 Jorgensen และคณะ รายงานปรากฏการณ์ที่เขาทำการทดลองในการพยายามทำให้สีของดอกพิทูเนีย (petunia) มีสีเข้มขึ้น โดยการใส่ยีนที่จะกระตุ้นการสร้างรงควัตถุสีแดงจากภายนอกเข้าไป แต่ผลที่พบ คือ ยีนสารสีของดอกพิทูเนีย หยุดการทำงานลง ซึ่งในขณะนั้นยังไม่สามารถอธิบายได้ว่าอะไรเป็นสาเหตุของปรากฏการณ์ดังกล่าว แต่เมื่อมองย้อนกลับไป อาจถือได้ว่า Richard Jorgensen และคณะเป็นกลุ่มบุคคลแรกที่รายงานถึงลักษณะที่คล้ายกับผลจากการเกิดกระบวนการ RNAi ในปีเดียวกันนี้ยังมีการค้นพบปรากฏการณ์ที่คล้ายกันอีกโดย van der Krol และคณะเมื่อทำการใส่ dihydroflavonol-4-reductase (DFR) or chalcone synthase (CHS) genes เข้าไปในดอกพิทูเนียและ Smith และคณะเมื่อทำการใส่ chimaeric polygalacturonase (PG) gene ในมะเขือเทศ ซึ่งในปี1990 นี้ได้มีการกำหนดชื่อเรียกปรากฏการณ์ดังกล่าวว่า post transcriptional gene silencing (PTGS) ต่อมาในปี 1992 Macino และ Romano ได้มีการค้นพบปรากฏการณ์ที่ใกล้เคียงกันใน Neurospora crassa เมื่อใส่ยีนที่ทำให้มีการแสดงลักษณะเผือกโดยพบว่า Neurospora crassa บางส่วนไม่มีการแสดงลักษณะเผือก ซึ่งMacino และRomano เรียกปรากฏการณ์ดังกล่าวว่า quelling อย่างไรก็ตามยังไม่มีผู้ที่สามารถอธิบายได้ว่าอะไรคือกลไกที่ทำให้เกิดลักษณะดังกล่าว จนกระทั่งในปี 1998 มีนักวิทยาศาสตร์ชาวอเมริกัน 2 คน คือ Andrew Z. Fire และ Craig C. Mello ได้รายงานการศึกษา RNAi และกลไกที่เกี่ยวข้องจากการศึกษาแสดงออกของยีนในหนอนตัวกลม Caenorhabditis elegans (C. elegans) โดยพบว่าเมื่อฉีด mRNA (sense) ที่ควบคุมการสร้างโปรตีนกล้ามเนื้อ ร่วมกับ antisense RNA ของ mRNA ดังกล่าว ให้แก่ C. elegan พบว่าหนอนมีการเคลื่อนที่แบบกระตุก (twitching movements) คล้ายลักษณะการเคลื่อนที่ของหนอนกลุ่มที่ขาดยีนที่ทำหน้าที่สร้างโปรตีนกล้ามเนื้ออย่างสมบูรณ์ ในขณะที่ การฉีดเฉพาะ sense หรือ antisense RNAเพียงอย่างเดียวไม่พบการเปลี่ยนแปลงดังกล่าว
จากผลการทดลอง Fire และคณะตั้งสมมุติฐานว่า sense และ antisense RNA ที่ถูกฉีดเข้าไปอาจจับเข้าคู่กันเกิดเป็น dsRNA และ dsRNA ที่เกิดขึ้นมีผลไปยับยั้งการแสดงออกของยีนกล้ามเนื้อที่มีรหัสเดียวกันนั้น ต่อมาเมื่อได้ทดลองฉีด dsRNA ที่มีรหัสพันธุกรรมของโปรตีนหลายๆชนิดของหนอนตัวกลม พบว่า การฉีดอาร์เอ็นเอสายคู่ที่มีรหัสพันธุกรรมหนึ่งๆเข้าไป มีผลในการยับยั้งการแสดงออกของยีนที่มีรหัสจำเพาะนั้นๆ เมื่อได้ผลการทดลองที่ชัดเจน Fire และคณะ จึงรายงานว่า dsRNA มีความสามารถยับยั้งการแสดงออกของยีนได้ และเรียกกระบวนการที่เกิดขึ้นทั้งหมดนี้ว่า RNA interference (RNAi) ซึ่ง RNAi มีความจำเพาะต่อยีนที่มีรหัสเข้าคู่กันกับ dsRNA ที่ฉีดเข้าไป นอกจากนี้ยังพบว่า ผลจาก RNAi ที่เกิดในเซลล์ที่ฉีด dsRNA เข้าไป ยังสามารถแพร่กระจายจากเซลล์หนึ่งไปยังอีกเซลล์หนึ่ง ต่อๆ กันไป จนทั่วทุกเซลล์ของตัวอ่อนของหนอนตัวกลม และยังสามารถถ่ายทอดไปยังรุ่นต่อไปได้ด้วย และจากที่พบว่าการฉีด dsRNA เข้าไปเพียงเล็กน้อยสามารถก่อให้เกิดผลยับยั้งการแสดงออกของยีนได้ ทำให้เข้าใจว่ากระบวนการ RNAi เป็นกระบวนการที่อาจเกิดการสังเคราะห์เพิ่มขึ้นเองภายในเซลล์ได้ หลังจาก Andrew Fire และ Craig Mello รายงานการค้นพบกระบวนการ RNAi เผยแพร่ลงในวารสาร Nature เมื่อปี 1998 บทความนี้กระตุ้นให้เกิดความสนใจในการศึกษาเกี่ยวกับ RNAi เพิ่มขึ้นอีกมากมาย อาทิเช่น การศึกษาของ Misquitta และPaterson ที่พบการรบกวนการแสดงออกของ MyoD gene ใน Drosophila โดยใช้กระบวนการ RNAi การศึกษาของ Ngô และ คณะที่พบการกระตุ้นให้มีการทำลาย mRNA ใน Trypanosoma brucei โดยใช้ double strand RNA การศึกษาของ Waterhouse และ คณะที่พบกระบวนการต่อต้านการติดไวรัสในพืช ในปี 1998 และการศึกษาของ van West และคณะที่พบกระบวนการยับยั้งการแสดงออกของยีนใน Phytophthora infestans ในปี 1999 เป็นต้น ต่อมาในปี 2001 จากการศึกษาของ Elbashir และคณะพบว่า Duplexes of 21-nucleotide RNAs สามารถกระตุ้นให้เกิดกระบวนการ RNAi ในเซลล์สัตว์เลี้ยงลูกด้วยนมได้ และในปี 2002 วารสาร Science ได้ยกย่องว่า RNAi เป็นเทคโนโลยีแห่งปี ซึ่งในปีเดียวกันนี้ยังมีการค้นพบ recombinant Dicer โดย Provost และคณะ จากนั้นองค์ความรู้เกี่ยวกับ RNAi ในด้านต่างๆ ทั้งความรู้เกี่ยวกับกลไก องค์ประกอบในกระบวนการ RNAi ก็พัฒนาขึ้นเรื่อยๆ ตามลำดับ และจากการค้นพบกระบวน การ RNAi ทำให้ Andrew Fire และ Craig Mello ได้รับรางวัลโนเบล สาขาแพทยศาสตร์และสรีรศาสตร์ประจำปี 2006
กลไกการเกิดกระบวนการ RNAi
RNA interference (RNAi) ถือเป็นกระบวนการในการควบคุมการแสดงออกของลักษณะทางพันธุกรรมอย่างหนึ่ง ดังนั้นเพื่อความเข้าใจในกระบวนการ RNAi จึงขอกล่าวถึง การแสดงออกของยีนและการควบคุมการแสดงออกของยีนก่อนจะกล่าวถึงการทำงานของกระบวนการ RNAi
การแสดงออกของยีน
การแสดงออกของยีน (Nelson and Cox, 2000) หมายถึง การถอดรหัสพันธุกรรมของยีนจากดีเอ็นเอเป็น mRNA แล้วเกิดการแปลรหัสเป็นโปรตีน รหัสพันธุกรรมของยีนในดีเอ็นเอ เป็นตัวกำหนดชนิดของโปรตีนที่เซลล์สร้าง โดยเริ่มจากการถอดรหัสพันธุกรรมที่อยู่ในดีเอ็นเอเป็น mRNA ในนิวเคลียส และแปลรหัสเป็นโปรตีนในไซโตพลาสซึม ซึ่งโปรตีนนี้มีความเกี่ยวข้องในทุกกระบวนการของสิ่งมีชีวิต เช่น เป็นเอ็นไซม์ที่ใช้ในการย่อยอาหาร เป็นส่วนประกอบของตัวรับสัญญาณ (receptor) และ แอนติบอดี้ (antibody) ที่ปกป้องร่างกายจากสิ่งแปลกปลอมต่างๆ
การควบคุมการแสดงออกของยีน
การแสดงออกของยีน (Regulation of gene expression) (Nelson and Cox, 2000) เป็นการถ่ายทอดข้อความทางชีวภาพหรือข้อความทางพันธุกรรมที่บรรจุอยู่ใน ดีเอ็นเอไปยัง mRNA แล้วจึงแปลรหัสไปเป็นโปรตีน ในเซลล์ร่างกายของสิ่งมีชีวิตทุกเซลล์มีข้อมูลทางพันธุกรรมหรือยีนเหมือนกัน แต่ในระหว่างการเจริญเติบโตและการเปลี่ยนสภาพ (differentiation) แต่ละเซลล์มีกลไกการควบคุมการแสดงออกของยีนเหล่านี้ต่างเวลาหรือต่างวาระกัน การควบคุมการแสดงออกของยีนอาจแบ่งเป็น 2 ช่วงคือ ­* ช่วงระหว่างกระบวนการถอดรหัสพันธุกรรม (transcription) โดยเป็นการควบคุมการสังเคราะห์ mRNA ซึ่งลำดับเบสที่อยู่บนสาย mRNA ถูกกำหนดโดยลำดับของเบสในสายแม่พิมพ์ดีเอ็นเอ ­* ช่วงระหว่างกระบวนการแปลรหัสพันธุกรรมมาเป็นพอลิเพปไทด์ (polypeptide) หรือโปรตีนโดยเป็นการสังเคราะห์ พอลิเพปไทด์ หรือการสร้างโปรตีน
การควบคุมการแสดงออกของยีนมีผลต่อปริมาณของโปรตีนที่ถูกสร้างขึ้น และมีขั้นตอนการควบคุมดังนี้
การควบคุมการแสดงออกของยีนโดย RNAi
กระบวนการ RNAi เป็นการควบคุมการแสดงออกของยีนในขั้นตอนposttranscriptional processing ของ mRNA ซึ่งจากการศึกษาการควบคุมการแสดงออกของยีนโดยกระบวนการ RNAi ที่เกิดภายในเซลล์ของคนและสัตว์หลายชนิดพบว่ามีกลไกคล้ายกันโดยจีโนมมีการกำหนดการสร้างโมเลกุล RNA ขนาดเล็กที่เรียกว่า micro RNA (miRNA) ซึ่งเป็น double-stranded RNA (dsRNA) และเป็นจุดเริ่มต้นในการกระตุ้นกลไกการทำงานของ RNAi ในการขัดขวางการสร้างโปรตีน RNAi จึงมีบทบาทในการควบคุมการแสดงออกของยีน และมีบทบาทสำคัญต่อการควบคุมลักษณะทางพันธุกรรม ควบคุมการทำงานของเซลล์ และรวมถึงการพัฒนาของสิ่งมีชีวิต
Dicer
Dicer คือ RNAse III nuclease ทำหน้าที่ตัด double-stranded RNA และ pre-microRNA ออกเป็น double-stranded RNA สายสั้นๆ ซึ่งยาว 20-25 นิวคลีโอไทด์ เรียกว่า small interfering RNA (siRNA) โครงสร้างของ Dicer ประกอบไปด้วย RNase 2 โดเมน (domain) และ PAZ 1 โดเมน (รูปที่ 4) Dicer เป็นตัวกระตุ้นปฏิกิริยา (catalyze) ในขั้นตอนแรกของ RNA interference pathway และเป็นจุดเริ่มต้นในการสร้าง RNA-induced silencing complex (RISC) (Provost et al, 2002; Macrae et al, 2006; Jaronczyk et al, 2005; Bernstein et al, 2001)
Small Interfering RNA
Small Interfering RNA (siRNA) (Elbashir et al. 2001) บางครั้งรู้จักกันในชื่อ short interfering RNA หรือ silencing RNA โครงสร้างโมเลกุลของ siRNA เป็น dsRNA สายสั้นๆ (ประมาณ 21 นิวคลีโอไทด์) โดยมีนิวคลีโอไทด์ 2 ตัวยื่นออกมา (overhange) จากปลาย 3' ของแต่ละสาย ผลจากการตัดของ Dicer ทำให้ได้สาย siRNA ที่มีปลาย 5' เป็นหมู่ฟอสเฟต และปลาย 3' เป็นหมู่ไฮดรอกซิล ปัจจุบันทราบว่า siRNA มีบทบาทในวิถี RNAi และเกี่ยวข้องกับกระบวนการทางชีวภาพที่หลากหลาย เช่น กระบวนการต่อต้านไวรัส หรือการเปลี่ยนแปลงโครงสร้างโครมาตินในจีโนม
Argonaute
Argonaute (Ago) เป็นเอ็นไซม์ที่เป็นส่วนประกอบสำคัญของ RNA-induced silencing complex (RISC) complex ที่ทำหน้าที่แยก RNA สายคู่เป็นสายเดี่ยว และเป็นส่วนสำคัญในการนำ siRNA เข้าสู่กระบวนการ RNAi จากการศึกษาในแมลงหวี่ (Drosophila spp.) พบว่ามี Ago 5 ชนิด โดย Ago ต่างชนิดกันจะทำหน้าที่แตกต่างกัน แต่ Ago ที่มีความสำคัญคือ Ago1 ทำหน้าที่แยก miRNA สายคู่ให้เป็นสายเดี่ยว และ Ago2 ทำหน้าที่แยก siRNA สายคู่ให้เป็นสายเดี่ยว โครงสร้าง Ago แบ่งเป็น 2 โดเมน คือ PAZ และ Piwi โดย PAZ domain เป็นส่วนประกอบทั้งใน Ago และ Dicer ( PAZ domain ใน Dicer อาจมีหน้าที่แตกต่างออกไป) โครงสร้างของ PAZ domain ประกอบด้วย 2 ส่วน คือ บริเวณที่มีลักษณะ oligonucleotide-binding (OB) fold ซึ่งทำหน้าที่ในการจับกับกรดนิวคลีอิก และบริเวณที่มีลักษณะเป็น beta-hairpin ตามด้วย alpha-helix โดย PAZ domain ทำหน้าที่จับกับกรดนิวคลีอิก 2 ตัว ที่ยื่นออกมาจากปลาย 3' ของ siRNA เพื่อช่วยให้ siRNA จับกับ mRNA เป้าหมายได้เสถียรมากขึ้น ส่วน Piwi domain มีคุณสมบัติคล้าย RNase ซึ่งเป็นเอ็นไซม์ที่ตัด RNA จาก DNA-RNA hybrids จึงเข้าใจว่า Piwi อาจทำหน้าที่ในการตัด mRNA ให้กับ RISC (Rand et al, 2005; Sen and Blau, 2005)
กระบวนการทำงานของ RNAi
Dicer ซึ่งมี dsRNA-specific endonuclease ที่สามารถจดจำและจับ dsRNA ที่มีความคล้ายคลึง (homologue) กับ mRNA เป้าหมาย จะตัดสาย dsRNA ออกเป็นสายสั้นๆ ที่เรียกว่า small interference RNA (siRNA) ที่มีความยาวประมาณ 21-25 คู่ จากนั้นArgonaute 2 จะเข้ามาจับ siRNA ดังกล่าวเกิดเป็น ribonucleoprotein complex (RNP) และเหนี่ยวนำให้โปรตีนชนิดอื่นเข้ามารวมกันเพื่อสร้างเป็น RNAi-silencing complex (RISC) RISC จะทำการแยก siRNA สายคู่ออกเป็นสายเดี่ยว โดยสายเดี่ยวที่เป็น antisense ของsiRNA จะมีลำดับเบสที่เป็นคู่สมกับ mRNA เป้าหมาย (sense) จึงเป็นตัวกำหนดความจำเพาะและการจดจำให้ RISC complex เข้าจับและทำลาย mRNA เป้าหมายได้อย่างแม่นยำ ซึ่งRISC ที่มี siRNA สายเดี่ยวรวมอยู่ด้วย (RISC complex) เข้าจับกับ mRNA เป้าหมายโดยอาศัยลำดับเบสคู่สมระหว่าง siRNA และ mRNA เป้าหมาย จากนั้น mRNA จะถูกย่อยโดย slicer ใน RISC complex
mRNA ที่ถูกย่อยจะถูกทำลาย เป็นผลให้ไม่มี mRNA ผ่านเข้าสู่กระบวนการแปลรหัสไปเป็นโปรตีน ทำให้ไม่มีการสร้างโปรตีนจากยีนนั้นเกิดขึ้น การทำงานของ RNAi จึงเป็น posttranscriptional regulation of gene expression หรือ posttranscriptional gene silencing
การประยุกต์ใช้เทคโนโลยี RNAi
ปัจจุบันมีการพัฒนาเทคโนโลยี RNAi มาใช้ประโยชน์อย่างหลากหลาย โดยอาศัยหลักในการนำ dsRNA หรือ siRNA เข้าสู่ร่างกาย (transfection) เพื่อกระตุ้นกลไกการทำงานของ RNAi (Genc et al, 2004) ซึ่งรูปแบบของ dsRNA หรือ siRNA ที่นำเข้าสู่ร่างกาย มีอยู่ 5 ชนิด คือ
การนำ dsRNA เข้าสู่ร่างกายในรูปแบบข้างต้นนี้ สามารถแบ่งออกเป็น 2 กุล่ม คือ
เทคโนโลยี RNAi ในปัจจุบันและอนาคต
ในปัจจุบันมีการนำเทคโนโลยี RNAi ไปใช้เป็นเครื่องมือในงานวิจัยด้านต่างๆ มากมาย ซึ่งอาจสรุปโดยรวมได้เป็น 3 ด้าน คือ การนำไปใช้ในพืช การนำไปใช้ในทางการแพทย์ และการนำไปใช้ในด้านการศึกษา
การนำเทคโนโลยี RNAi ไปใช้ในพืช
ตัวอย่างการนำเทคโนโลยี RNAi ไปใช้ในพืช
การรักษาโรคที่เกิดจากเชื้อไวรัส
ในปัจจุบันมีการนำเทคโนโลยี RNAi มาใช้ในการยับยั้งไวรัสก่อโรคหลายชนิด คือ hepatitis C virus (HCV), dengue (DEN) virus, severe acute respiratory syndrome (SARS) coronavirus, poliovirus, influenza A virus, hepatitis delta virus (HDV) , human rhinovirus (HRV) , hepatitis B virus (HBV) , herpes simplex virus type-1 (HSV-1) , human papillomavirus (HPV) , JC virus (JCV) , Epstein Barr virus (EBV) และ cytomegalovirus (CMV) แต่ที่กำลังอยู่ในความสนใจและมีผู้ศึกษากันมาก คือ Human immunodeficiency virus-1 (HIV-1)
การใช้ RNAi ในการยับยั้ง HIV-1 มีการศึกษารายงานไว้มากมาย โดยใช้ RNAi ทดลองยับยั้งการแสดงออกของยีนหลายตำแหน่ง และทดลองใช้เวกเตอร์หลายชนิด แต่ผลที่ได้ตรงกัน คือ การทำงานในระยะแรกสามารถยับยั้ง HIV-1 ได้ แต่เมื่อเลี้ยงเซลล์ไว้เป็นเวลานาน HIV-1 มีความสามารถในการหลบหลีก เพราะมีกลไกการยับยั้งการทำงานของ RNAi อย่างหลากหลาย เช่น point mutation, double point mutation, partial หรือ complete deletion of the target sequence เป็นต้น ดังนั้นจึงมีผู้เสนอว่า การใช้ siRNA combination therapy (SIRCT) คือ การใช้ siRNA เพื่อยับยั้งการแสดงออกของยีนไวรัสหลายตำแหน่งร่วมกันน่าจะเลี่ยงการหลบหลีกของไวรัสได้ แต่ยังไม่มีรายงานผลการทดลองดังกล่าว (Ben and Joost, 2006)
การปลูกถ่ายเนื้อเยื่อ
การปลูกถ่ายไตส่วนใหญ่จะพบปัญหาการตาย (apoptosis) ของเซลล์บุผนังท่อไต (renal tubular epithelial cells) จากการบาดเจ็บที่เกิดจากเลือดมาเลี้ยงอีกครั้งหลังการขาดเลือด (ischemia-reperfusion injury) โปรตีนที่มีส่วนสำคัญในกระบวนการเหล่านี้ คือ Fas ซึ่งจากการศึกษาของ Hamar และคณะในปี2004 พบว่าสามารถใช้เทคโนโลยี RNAi ยับยั้งการสร้าง Fas ในหนูซึ่งทำให้เซลล์บุผนังท่อไตมีความต้านทานต่อการตายมากขึ้น และเกิดการบาดเจ็บที่เกิดจากเลือดมาเลี้ยงอีกครั้งหลังการขาดเลือดน้อยลงได้
การชะลอวัย (anti-aging)
ในปี 2003 Kenyon และคณะได้ทำการทดลองเพื่อเพิ่มอายุขัยในหนอนตัวกลม C. elegans โดยสามารถปรับปรุงพันธุกรรมให้มีอายุยืนยาวกว่าปกติ โดยใช้เทคโนโลยี RNAi ในการยับยั้งการแสดงออกของ Daf-2 ซึ่งเป็นยีนของตัวรับ (receptor) ของฮอร์โมนอินซูลิน (insulin) และ insulin-like growth factor 1 (IGF-1) นอกจากนี้ยีน Daf-2 ยังมีผลต่อการสืบพันธุ์ด้วย ในธรรมชาติพบว่าในสภาวะที่ไม่เหมาะสมหรือขาดแคลนอาหาร ยีน Daf-2 จะทำงานลดลง ทำให้ C. elegans ที่อายุน้อยแสดงอาการกระตือรือร้น มีชีวิตชีวา และมีการพัฒนาไปสู่การสืบพันธุ์ก่อนอายุที่แท้จริง แต่ C. elegans ที่โตเต็มวัยแล้วจะอายุยืนมากขึ้น จากการทดลองใช้ RNAi ในการยับยั้งการแสดงออกของยีนนี้ นอกจากจะพบว่าทำให้หนอนอายุยืนขึ้นแล้ว ยังพบว่าหนอนทดลองมีสุขภาพดีตลอดช่วงอายุที่ยาวนานขึ้น แสดงว่าการยับยั้งการแสดงออกของยีนนี้ไม่น่าจะรบกวนยีนอื่นๆ ที่จำเป็นของหนอน ผลการทดลองดังกล่าวทำให้เกิดความสนใจเป็นอย่างมาก เพราะ insulin/IGF-1 pathway เป็นวิถีที่ควบคุมการมีชีวิตยืนยาวในสัตว์หลายๆชนิด รวมทั้งในสัตว์เลี้ยงลูกด้วยนม
การนำเทคโนโลยี RNAi ไปใช้ในการศึกษาวิจัย
เทคโนโลยี RNAi จัดว่าเป็นเครื่องมือที่มีประโยชน์มากต่อการนำมาใช้เพื่อศึกษาหน้าที่ของยีน เพื่อนำความรู้เหล่านั้นไปประยุกต์ใช้สาขาวิชาต่างๆ เหตุผลที่วิธีการนี้มีการนำมาใช้กันอย่างแพร่หลายและมีความนิยมเพิ่มขึ้นเรื่อยๆ เพราะการยับยั้งการแสดงออกของยีนด้วยวิธีการอื่นๆ เช่น ‘gene knock-out’ ต้องทำให้โครงสร้างของยีนเปลี่ยนแปลงไป อาจทำให้ยีนที่อยู่ในตำแหน่งนั้น หรือตำแหน่งข้างเคียงเสียหาย และอาจส่งผลต่อสิ่งมีชีวิตนั้นๆ แต่ด้วยเทคโนโลยี RNAi สามารถยับยั้งการแสดงออกของยีนหลังจากเกิดกระบวนการถอดรหัส ดังนั้นจึงไม่ทำให้เกิดการเปลี่ยนแปลงสารพันธุกรรมของสิ่งมีชีวิต
ตัวอย่างการนำเทคโนโลยี RNAi ไปใช้ในด้านการศึกษา
จากที่กล่าวมาข้างต้นจะเห็นได้ว่าในอนาคตเทคโนโลยี RNAi จะเป็นเทคโนโลยีที่สำคัญในการปรับปรุงพันธุ์พืช การป้องกันรักษาโรค ตลอดจนเป็นเครื่องมือในการศึกษาหน้าที่ของยีนในพืช สัตว์ และมนุษย์
วัดท่ามะโอ (จังหวัดลำปาง)
วัดท่ามะโอสร้างเมื่อ พ.ศ. 2437 โดยพ่อเลี้ยงหม่องจันโอง ต้นตระกูลจันทร์วิโรจน์ เป็นชาวพม่าที่เข้ามาประกอบอาชีพพ่อค้าไม้ในจังหวัดลำปาง ได้บริจาคทรัพย์ซื้อที่ดินเพื่อสร้างวัดท่ามะโอ
วัดมีชื่อเสียงในเรื่องการเรียนบาลีใหญ่ ซึ่งท่านพระอาจารย์ อู ธัมมานันทะ ธัมมาจริยะ อดีตเจ้าอาวาสวัดท่ามะโอ ได้เปิดสำนักบาลีสอนบาลีใหญ่ จนถึงปัจจุบันยังมีการเรียนการสอนอยู่ วัดได้รับพระราชทานวิสุงคามสีมาเมื่อ พ.ศ. 2440 เขตวิสุงคามสีมากว้าง 17 เมตร ยาว 30 เมตร และได้ประกอบพิธีผูกพัทธสีมาเมื่อวันที่ 25 พฤศจิกายน พ.ศ. 2478
ภายในวัดมีอุโบสถศิลปะพม่าผสมล้านนา ประดิษฐานพระพุทธรูปศิลปะพม่าปางมารวิชัย วิหารเป็นศิลปะพม่า ประดิษฐานพระพุทธรูปปางมารวิชัย ศิลปะพม่า เจดีย์เป็นศิลปะผสมผสานล้านนากับพม่า มีซุ้มศิลปะพม่าทั้ง 4 ด้าน เป็นซุ้มทางเข้าไปภายในเจดีย์ซึ่งภายในเจดีย์เป็นที่ประดิษฐานพระพุทธรูป กุฏิไม้ภายในประดิษฐานพระพุทธรูป ศิลปะพม่า และอัฐิของหลวงพ่อพระภัททันตะ ธัมมานันทมหาเถระ สานธชสิริปวระ ธัมมาจริยะ เจ้าอาวาสรูปที่ 4
.ba
.ba เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศบอสเนียและเฮอร์เซโกวีนา เริ่มใช้ครั้งแรกเมื่อ พ.ศ. 2539
โดเมนระดับที่สอง
ขั้นตอนการลงทะเบียนโดเมนภายใน .ba นั้นมีความซับซ้อนกว่าใน ccTLD อื่นๆ เล็กน้อย ซึ่งกระบวนการได้ถูกกำหนดโดยกฎหมายและข้อบังคับของสถาบัน BiH สำหรับข้อมูลเพิ่มเติม โปรดดูข้อระเบียบเกี่ยวกับการจดทะเบียนโดเมน BA แม้ว่าทุกคนสามารถซื้อโดเมนระหว่างประเทศได้โดยไม่ต้องมีคำขอและยื่นเอกสารเพิ่มเติม แต่โดเมน .BA สามารถจดทะเบียนได้โดยนิติบุคคลซึ่งตรงตามข้อกำหนดทั้งหมดที่ระบุไว้ในข้อบังคับเท่านั้น แม้ว่าการจดทะเบียนโดเมนจะไม่มีค่าใช้จ่าย แต่จำเป็นต้องมีสถานะในท้องถิ่น และ บริษัทใดๆ ที่มีชื่อจดทะเบียนหรือเครื่องหมายการค้าจดทะเบียนในบอสเนีย–เฮอร์เซโกวีนา สามารถจดทะเบียนโดเมน .BA ในชื่อเดียวกันได้ (โดยที่โดเมนนั้นยังไม่มีผู้ครอบครอง) แม้ว่าจะมีข้อแม้เพิ่มเติมในบางประการ
อนุญาตให้ใช้โดเมนระดับที่สองของเอกชน ซึ่งมีบริษัทที่แสวงหาผลกำไรนำไปใช้ แต่ยังมีโดเมนระดับที่สองซึ่งเป็นมาตรฐานอีกด้วย:
.edu.ba สำหรับองค์กรการศึกษา
สถาบันเทคโนโลยีแห่งอินเดีย
สถาบันเทคโนโลยีแห่งอินเดีย หรือไอไอที (Indian Institutes of Technology; IIT) เป็นกลุ่มสถาบันอุดมศึกษาของรัฐในประเทศอินเดีย ก่อตั้งขึ้นตามรัฐบัญญัติสถาบันเทคโนโลยีแห่งอินเดีย (ขรรคปุระ) พ.ศ. 2499 และรัฐบัญญัติสถาบันเทคโนโลยีแห่งอินเดีย พ.ศ. 2504 อย่างไรก็ตาม สถาบันเทคโนโลยีแห่งอินเดีย ขรรคปุระได้ใช้ชื่อ "สถาบันเทคโนโลยีแห่งอินเดีย" ตั้งแต่ พ.ศ. 2494 สถาบันเทคโนโลยีแห่งอินเดียมีฐานะเป็นสถาบันอุดมศึกษาที่มีความสำคัญระดับชาติ (Institute of National Importance; INI) ตามประกาศในรัฐบัญญัติสองฉบับดังกล่าว ใน พ.ศ. 2562 สถาบันเทคโนโลยีแห่งอินเดียมีจำนวน 23 แห่งทั่วประเทศ ซึ่งสถาบัน 4 แห่งล่าสุดสถาปนาตามรัฐบัญญัติสถาบันเทคโนโลยีแห่งอินเดีย ฉบับแก้ไขเพิ่มเติม พ.ศ. 2559
.ba
โดเมนระดับที่สอง
.gov.ba สำหรับหน่วยงานราชการ
.net.ba สำหรับผู้ให้บริการเครือข่าย
.org.ba สำหรับองค์กรไม่แสวงหาผลกำไร
กฎข้อบังคับสำหรับโดเมนระดับที่สองที่เป็นมาตรฐานนั้นมีการบังคับใช้เป็นอย่างดี
แหล่งข้อมูล
Toppdomän
พ.ศ. 2146
พุทธศักราช 2146 ใกล้เคียงกับ
ตองสยาม
ตองสยาม เป็นไม้ยืนต้นที่มีใบขนาดใหญ่อยู่ในวงศ์ Euphorbiaceae ใบเดี่ยว มีหูใบขนาดใหญ่ ผลแก่แล้วแตกเป็นสองพู สีเหลือง ไม่มีหนาม เมล็ดกลม ออกดอกในเดือนกรกฎาคม – กันยายน เป็นไม้เบิกนำขึ้นในที่แล้งหรือหลังจากเกิดไฟป่า พบในพื้นที่สูงทางภาคตะวันออกและภาคตะวันตก พบครั้งแรกในประเทศไทยโดย S.J. Davies ที่อุทยานแห่งชาติเขาใหญ่ จังหวัดนครนายก เมื่อ 22 ธันวาคม พ.ศ. 2542 ชื่อสปีชีส์ตั้งเป็นเกียรติแก่ประเทศไทย
.bb
.bb เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศบาร์เบโดส เริ่มใช้ครั้งแรกเมื่อ พ.ศ. 2534
อ้างอิง
Toppdomän
ตำบลเอสแฟนดอร์
เอสแฟนดอร์ เป็นตำบลในอำเภอแบฮ์แมน เทศมณฑลแอแบร์คูฮ์ จังหวัดแยซด์ ประเทศอิหร่าน แบ่งออกเป็น 16 หมู่บ้าน จากสำมะโน พ.ศ. 2549 ตำบลนี้มีประชากร 3,824 คนใน 1,086 ครัวเรือน
สามัญสำนึก
สามัญสำนึก (common sense) คือความสำนึกหรือความเฉลียวใจที่คนปกติธรรมดาทั่วไปควรจะต้องรู้ โดยไม่จำเป็นต้องได้รับคำแนะนำสั่งสอน สามัญสำนึกพัฒนาจากความรู้ที่ได้จากการผ่านประสบการณ์ การลองผิดลองถูก หรือบรรดาความรู้ที่ได้รับจากจารีตประเพณี หลายคนใช้วลีนี้เพื่ออธิบายสิ่งที่อ้างถึงความเชื่อและญัตติที่คนส่วนใหญ่วินิจฉัยและประเมินอย่างรอบคอบ โดยไม่จำเป็นต้องใช้ความรู้ที่ซับซ้อน การเรียน หรือการวิจัยเพิ่มเติม แต่มีพื้นฐานอยู่บนความรู้ที่คนธรรมดาทั่วไปเข้าใจ สามัญสำนึกไม่เหมือนกับความรู้หรือประสบการณ์
วี.แชลเลนจ์ลีก (ประเทศญี่ปุ่น)
วี.แชลเลนจ์ลีก (V.Challenge League) เป็นลีกวอลเลย์บอลระดับชั้นที่สองสำหรับทั้งทีมชายและทีมหญิงในประเทศญี่ปุ่น ลีกเริ่มแข่งขันในปี ค.ศ. 1998 ในชื่อ วี1 ลีก ในปี ค.ศ. 2006 ชื่อ วี1.ลีก แล้วเปลี่ยนมาเป็น วี.แชลเลนจ์ลีก โดยให้ทีมแชมป์และทีมรองแชมป์ เข้าสู่การแข่งขันวี.ลีก
ซาเมก
ซาเมก (Samekh) เป็นอักษรตัวที่ 15 ของอักษรตระกูลเซมิติก ได้แก่ อักษรฟินิเชีย อักษรแอราเมอิก อักษรฮีบรู ס อักษรซีเรียค ܣ และอักษรอาหรับ س (ซีน) ใช้แทนเสียงเสียดแทรก ปุ่มเหงือก ไม่ก้อง อักษรฟินิเชียตัวนี้พัฒนาไปเป็นอักษรกรีก Ξ มาจากอักษรคานาอันไนต์ที่มาจากไฮโรกลิฟรูปกระดูก
สมการซิลเวสเตอร์
สมการซิลเวสเตอร์ (Sylvester equation) มักพบในทฤษฎีระบบควบคุม คือสมการเมทริกซ์ ในรูปแบบ โดยที่ A,B,X,C คือ n \times n เมทริกซ์ A,B,C เป็นเมทริกซ์ทราบค่า และ X คือเมทริกซ์ตัวแปรที่เราต้องการหาค่า
เงื่อนไขการมีอยู่และความเป็นได้อย่างเดียวของผลตอบ
โดยใช้ ผลคูณโคนเน็กเกอร์ (Kronecker product) และตัวดำเนินการที่ทำการเรียงซ้อนคอลัมน์ vectorization operator   เราสามารถเขียนสมการในรูปแบบใหม่ได้เป็น
โดยที่ I_n คือ n \times n เมทริกซ์เอกลักษณ์ ในรูปแบบนี้เราจะเห็นได้ว่า สมการซิลเวสเตอร์ สามารถเขียนได้อยู่ในรูป ระบบเชิงเส้น ที่มีมิติขนาด หมายเหตุ: อย่างไรก็ดีการเขียนสมการซิลเวสเตอร์ ในรูปแบบนี้ไม่เป็นที่แนะนำกับการใช้ในการหาผลตอบเชิงเลข (numerical solution) เพราะเป็นการใช้ขั้นตอนการคำนวณที่มากเกินไปและจะทำให้เกิดข้อผิดพลาดได้
ถ้า A=ULU^{-1} และ  อยู่ในรูปแบบบัญญัติจอร์แดน (Jordan canonical form) ของ A และ B^T แล้ว และ \lambda_i และ \mu_j คือค่าลักษณะเฉพาะ (eigenvalue)  ของ A และ B^T ตามลำดับ แล้ว เราสามารถเขียนสมการในรูป เนื่องจาก คือ  เมทริกซ์สามเหลี่ยมบน  (upper triangular) ที่มีสมาชิกตามแนวทแยงเป็น  เมทริกซ์ด้านซ้ายมือจะเป็นเมทริกซ์เอกฐาน (singular) ก็ต่อเมื่อ มี i และ j ที่ทำให้.
ดังนั้น เราสามารถพิสูจน์ว่าสมการซิลเวสเตอร์มีคำตอบที่ไม่ซ้ำ (unique solution) ก็ต่อเมื่อ Aและ -B ไม่มีค่าลักษณะเฉพาะที่ร่วมกัน
คำตอบเชิงเลข
ขั้นตอนวิธีของ บาร์เทล และ ชวาร์ซ‎ (Bartels–Stewart algorithm) สามารถหาคำตอบของสมการซิลเวสเตอร์ โดยการเปลี่ยน A และ B ให้อยู่ในรูปของแบบของชูร์ (Schur form) โดยใช้ ขั้นตอนวิธีคิวอาร์ (QR algorithm) และต่อมาแก้สมการที่ติดในรูปเมทริกซ์สามเหลี่ยมบนด้วย back-substitution ขั้นตอนวิธีดั้งกล่าวมีค่า O (n^3)
เอเตียน เลอนัวร์
ฌ็อง-โฌแซ็ฟ เอเตียน เลอนัวร์ (Jean-Joseph Étienne Lenoir; 12 มกราคม ค.ศ. 1822 - 4 สิงหาคม ค.ศ. 1900) เป็นวิศวกรชาวเบลเยียม-ฝรั่งเศส เป็นผู้ประดิษฐ์เครื่องยนต์สันดาปภายในคนแรกของโลก
เขาเกิดในเมืองมูว์ซี-ลา-วีล (Mussy-la-Ville) ในลักเซมเบิร์ก (เป็นส่วนหนึ่งของเบลเยียมถึงปี ค.ศ. 1839) ในต้นคริสต์ทศวรรษ 1850 เขาย้ายมาอยู่ฝรั่งเศส ทำงานเกี่ยวกับการชุบโลหะ เขาทำเครื่องยนต์สันดาปภายในสำเร็จในปี ค.ศ. 1859 เป็นเครื่องยนต์ 2 จังหวะ สูบเดียว ใช้ก๊าซถ่านหินเป็นเชื้อเพลิง มีแบตเตอรี่ มีระบบจุดหัวเทียนด้วยไฟฟ้า ได้รับจดทะเบียนลิขสิทธิ์ในปี ค.ศ. 1860 เครื่องยนตร์ของเลอนัวร์มีใช้ในยุโรปประมาณ 400 เครื่อง ใช้กับเครื่องพิมพ์ และเครื่องสูบน้ำ
สโมสรวอลเลย์บอลเซนิต-คาซัน
สโมสรวอลเลย์บอลเซนิต-คาซัน (Зенит-Казань; VC Zenit-Kazan) เป็นทีมวอลเลย์บอลมืออาชีพในคาซัน, ประเทศรัสเซีย การแข่งขันวอลเลย์บอลรัสเซียซูเปอร์ลีก (ได้แชมป์ทั้งหมด 4 ครั้ง) ทีมนี้ได้แชมป์ 2 ครั้ง ในฤดูกาล 2007-08และ 2011-12 ในการแข่งขันซีอีวีแชมป์เปียนส์ลีก
สโมสรก่อตั้งขึ้นเมื่อวันที่ 13 พฤษภาคม ค.ศ. 2000
กระดูกเนื้อแน่น
กระดูกเนื้อแน่น หรือ กระดูกทึบ (compact bone, cortical bone, dense bone) เป็นเนื้อเยื่อกระดูก (osseous tissue) ประเภทหนึ่ง กระดูกเนื้อแน่นจะมีความหนาแน่นและเรียงตัวเป็นพื้นผิวของกระดูก คิดเป็นน้ำหนักประมาณ 80% ของน้ำหนักโครงกระดูกมนุษย์ทั้งหมด ส่วนของกระดูกนี้จะหนา เกิดจากชั้นของกระดูกเรียงตัวเป็นชั้นๆ อัดแน่นโดยมีช่องว่างระหว่างชั้นน้อยมาก หน้าที่หลักของกระดูกนี้คือเพื่อค้ำจุนร่างกาย ป้องกันอวัยวะต่างๆ ช่วยเป็นคานในการเคลื่อนไหว และเก็บแร่ธาตุ (ร่วมกับกระดูกเนื้อโปร่ง)
โจวันนี เมสเซ
โจวันนี เมสเซ (Giovanni Messe: 10 ธันวาคม ค.ศ. 1883 – 18 ธันวาคม ค.ศ. 1968) เป็นชาวอิตาลีที่ดำรงตำแหน่งเป็นนายพลอิตาลี นักการเมือง และจอมพล(Maresciallo d'Italia) เขาได้ถูกพิจารณาจากหลายๆคนว่าเป็นนายพลอิตาลีที่ดีที่สุดในสงครามโลกครั้งที่สอง
1883 1968
พ.ศ. 2148
พุทธศักราช 2148 ใกล้เคียงกับ
กีฬาปัญจกีฬาสมัยใหม่ในโอลิมปิกฤดูร้อน 1968
การแข่งขันปัญจกีฬาสมัยใหม่ในโอลิมปิกฤดูร้อน 1968 เป็นการแข่งขันกีฬาปัญจกีฬาสมัยใหม่ในกีฬาโอลิมปิกฤดูร้อนครั้งที่ 19 ที่เม็กซิโกซิตี้ ประเทศเม็กซิโก ระหว่างวันที่ 13-17 ตุลาคม พ.ศ. 2511 จัดขึ้นที่สนาม Campo Militar 1, Fernando Montes de Oca Fencing Hall, Alberca Olímpica Francisco Márquez และ Vicente Suárez Shooting Range ซึ่งการแข่งขันกีฬาปัญจกีฬาสมัยใหม่ครั้งนี้มีการแข่งขันทั้งหมด 2 รายการ คือ ประเภทชาย 1 รายการ และประเภททีม 1 รายการ โดยมีนักกีฬาเข้าร่วมแข่งขัน 48 คน จาก 18 ประเทศ
จอช เซการ์รา
จอช เซการ์รา (Josh Segarra; เกิด 3 มิถุนายน พ.ศ. 2529) เป็นนักแสดงชาวอเมริกัน เขามีชื่อเสียงจากบทบาทในซีรีส์โทรทัศน์เรื่อง ดิอิเล็กทรอนิกส์คอมพานี, ไซเรนส์ และ แอร์โรว์ รวมถึงเป็นผู้ริเริ่มบทบาทของ เอมิลิโอ เอสเตฟาน ในละครเพลงเรื่อง ออนยัวร์ฟีท! ผลงานทางโทรทัศน์อื่น ๆ ของเขาได้แก่ ชิคาโก พี.ดี., ดิอาเธอร์ทู และ ออเรนจ์อิสเดอะนิวแบล็ก ในขณะที่ผลงานการแสดงละครเวทีของเขา ได้แก่ ละครเพลงเรื่อง ลิซิสตราตา โจนส์ และ ด็อกไฟท์
.bd
.bd เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศบังกลาเทศ เริ่มใช้ครั้งแรกเมื่อ พ.ศ. 2542
อ้างอิง
Toppdomän
มาริโอ แลนซา
มาริโอ แลนซา (Mario Lanza) นักร้องเสียงเทเนอร์ นักแสดงภาพยนตร์และโอเปร่าชาวอเมริกันเชื้อสายอิตาเลียน มีชื่อเสียงในช่วงทศวรรษ 1940 ถึง 1950
มาริโอ แลนซา เกิดที่ฟิลาเดลเฟีย เพนซิลเวเนีย มีชื่อจริงว่า อัลเฟรด อาร์โนลด์ คอคอซซา (Alfred Arnold Cocozza) พ่อแม่เป็นชาวอิตาเลียนอพยพมาจากแคว้นอาบรุซโซและแคว้นโมลีเซ เริ่มร้องโอเปร่าตั้งแต่อายุ 16 ปี และเข้ารับฝึกฝนจากเซอร์เก คุซเซวิตซกี และศึกษาด้านการอำนวยเพลงจากบอริส โกลดอฟสกีและเลนนาร์ด เบิร์นสไตน์   เขาเริ่มใช้ชื่อในการแสดง มาริโอ แลนซา เมื่ออายุ 21 ปี ตั้งแต่ปี ค.ศ. 1942 โดยนำมาจากชื่อเดิมของมารดา "มาเรีย แลนซา" เริ่มมีชื่อเสียงจากบทบาทในอุปรากร La Bohème ของจาโกโม ปุชชีนี  จากนั้นได้เข้าหลักสูตรการร้องเพลงกับเอนริโก โรซาติ
พ.ศ. 2149
พุทธศักราช 2149 ใกล้เคียงกับ
มาริโอ แลนซา
ในปี 1948 มาริโอ แลนซาได้รับบทเป็นร้อยเอกพิงเคอร์ตัน ในอุปรากรเรื่อง มาดามบัตเตอร์ฟลาย ของปุชชีนี จากนั้นได้รับบทนำใน La traviata ปี 1949 จากบทประพันธ์ของจูเซปเป แวร์ดี
มาริโอ แลนซาเริ่มมีผลงานแสดงภาพยนตร์ตั้งแต่ปี 1949 ผลงานสร้างชื่อคือบทบาทเป็น เอนริโก คารูโซ ใน The Great Caruso (1951) ภาพยนตร์ชีวประวัติของนักร้องโอเปร่าชาวอิตาลี ที่โด่งดังในช่วงทศวรรษ 1910  และใน Serenade (1955) ที่ในเรื่องต้องเล่นอุปรากร โอเทลโล  จากบทประพันธ์ของแวร์ดี
มาริโอ แลนซาเสียชีวิตด้วยวัยเพียง 38 ปี เนื่องจากโรคหัวใจและปอดบวม เนื่องจากการลดน้ำหนัก บทบาทการร้องเพลงและแสดงภาพยนตร์ของเขา เป็นแรงบันดาลใจให้กับนักร้องรุ่นหลังหลายคน รวมทั้ง อัล มาร์ติโน ลูชาโน ปาวารอตติ โฆเซ คาเรราส์ ปลาซิโด โดมิงโก
มาซาฮิโระ ยานางิดะ
มาซาฮิโระ ยานางิดะ (6 กรกฎาคม ค.ศ. 1992 —) เป็นนักกีฬาวอลเลย์บอลชายทีมชาติญี่ปุ่น และเป็นอดีตกัปตันทีมวอลเลย์บอลชายทีมชาติญี่ปุ่น ในปี ค.ศ. 2018–2020 ปัจจุบันทำหน้าที่ร่วมสังกัดซันโตรีซันเบิร์ดส์
ประวัติ
ยานางิดะ เกิดในเอโดงาวะ, โตเกียว เขาเริ่มวอลเลย์บอลโดยได้รับแรงบันดาลใจจากพ่อแม่ โดยมีน้องชายเขาชื่อว่าทากาฮิโระเป็นนักวอลเลย์บอลเช่นเดียวกัน
ในปี ค.ศ. 2013 เขาได้เป็นสมาชิกของทีมชาติญี่ปุ่น ในเดือนมิถุนายนปี ค.ศ. 2014 ยานางิดะได้รับเลือกเป็นผู้เล่นเสริมทัพของ "ชุดทีมหลัก" ในการแข่งขันกีฬาโอลิมปิกฤดูร้อน 2020 และในเดือนตุลาคมของปีเดียวกัน เขาได้เข้าร่วมทีมซันโตรีซันเบิร์ดส์ในการแข่งขันวี.ลีก
เมื่อวันที่ 14 มีนาคม ค.ศ. 2015 ในการแข่งขันวี.ลีก รอบชิงชนะเลิศ 6 ทีมสุดท้าย ระหว่างทีมพานาโซนิคแพนเธอร์ส เขาได้ปรากฏตัวเป็นครั้งแรกในการแข่งขันวี.ลีก
วงศ์ทนง ชัยณรงค์สิงห์
วงศ์ทนง ชัยณรงค์สิงห์ เกิดที่ ธนบุรี กรุงเทพมหานคร จบการศึกษา จากคณะมนุษยศาสตร์และสังคมศาสตร์ มหาวิทยาลัยสงขลานครินทร์ เป็นหนึ่งในผู้ก่อตั้งนิตยสารอะเดย์(A Day)(2543) ร่วมกับนิติพัฒน์ สุขสวยและภาสกร ประมูลวงศ์ เคยเป็นบรรณาธิการอำนวยการนิตยสารอะเดย์ นิตยสารHamburger นิตยสารKnock Knock และบรรณาธิการที่ปรึกษาสำนักพิมพ์ อะบุ๊ค ก่อนจะลาออกมาเนื่องจากดีลขายหุ้น
ประวัติ
วงศ์ทนงเกิดและเติบโตย่านสำเหร่ ฝั่งธนบุรี ในครอบครัวชนชั้นกลาง มีพี่น้องท้องเดียวกัน 7 คน ผู้ชาย 2 คน และผู้หญิง 5 คน โดยวงศ์ทนง เป็นลูกคนที่ 6 ของครอบครัว ซึ่งตลอดวัยเด็กนั้นได้คลุกคลีอยู่กับพี่สาวและน้องสาวตลอด เนื่องจากพี่ชายไปเติบโตและเรียนหนังสือที่อังกฤษ ด้วยอุปนิสัยชอบอยู่คนเดียว และมีโลกส่วนตัวสูงจึงชอบอ่านหนังสือ ตอนเด็กๆ แม่จะชอบซื้อนิตยสารไว้ที่บ้านมาก ไม่ว่าจะเป็นดิฉัน แพรว ลลนา ขวัญเรือน หรือสตรีสาร พอโตขึ้นก็เข้าไปอ่านหนังสือในศึกษาภัณฑ์พาณิชย์ ราชดำเนิน ต่อมาก็ไปคลุกตัวอยู่ที่หอสมุดแห่งชาติ
นกแก้วสยองขวัญ
นกแก้วสยองขวัญ หรือ วิหคโลหิต เป็นนิยายกำลังภายในของ โก้วเล้งที่ได้รับแรงบันดาลใจมาจากเรื่อง The Exorsist จนต้องจับปากกาเขียนนิยายกำลังภายในแนวสยองขวัญออกมา จนได้ชื่อเรื่องว่า “血鹦鹉” ซึ่งแปลตรงตัวว่านกแก้วโลหิต (ได้แรงบันดาลใจจากนกฟินิกซ์ ) โดยนำลงในนิตยสารบู๊เฮียบซี่ก่ายเมื่อปลายปี ค.ศ.1974 และจัดพิมพ์เป็นรูปเล่มในปี ค.ศ.1976 วิหคโลหิตถือเป็นนิยายกำลังภายในที่นำเอาตำนานแห่งภูตเทพหลอมรวมเข้าด้วยกับนิยายสืบสวน สอบสวนซึ่งเป็นงานสไตล์ที่โก้วเล้งถนัด
วงศ์ทนง ชัยณรงค์สิงห์
ประวัติ
ต่อมาสอบเข้าได้ที่สาขาวิชาสังคมวิทยาและมานุษยวิทยา คณะมนุษยศาสตร์และสังคมศาสตร์ มหาวิทยาลัยสงขลานครินทร์ วิทยาเขตปัตตานี เขาชอบเมืองปัตตานีสมัยนั้นมาก เพราะเป็นเมืองที่ผสมผสานด้วยวัฒนธรรมที่หลากหลาย
ตำบลเมฮ์รอบอด (จังหวัดแยซด์)
เมฮ์รอบอด เป็นตำบลในอำเภอแบฮ์แมน เทศมณฑลแอแบร์คูฮ์ จังหวัดแยซด์ ประเทศอิหร่าน แบ่งออกเป็น 13 หมู่บ้าน จากสำมะโน พ.ศ. 2549 ตำบลนี้มีประชากร 1,976 คนใน 580 ครัวเรือน
นกแก้วสยองขวัญ
ส่วนฉบับแปลไทย ว. ณ เมืองลุง ใช้ชื่อว่า นกแก้วสยองขวัญ ตีพิมพ์ครั้งแรกปี พ.ศ. 2518 แปลชื่อเป็นจีนแต้จิ๋วตามยุคสมัยนิยม และเรื่องนี้ถูกนำมาแปลซ้ำใหม่อีกครั้งในชื่อ วิหคโลหิต โดย กิตติพิรุณ ตีพิมพ์ในปี พ.ศ. 2554 ซึ่งฉบับนี้แปลชื่อเป็นสำเนียงจีนกลาง
วงศ์ทนง ชัยณรงค์สิงห์
ประวัติ
เขาตั้งใจว่าจะเรียนให้ได้เกียรตินิยม แต่จุดเปลี่ยนเกิดขึ้นตอนอยู่ปี 1 จำได้ว่าไปลอกข้อสอบในห้อง เพราะอยากได้เกรด A จนถูกอาจารย์จับได้ และให้ติด E ทันที(เกรด E เทียบได้กับ F ในหลายมหาวิทยาลัย) เขาผันตัวไปเล่นละครเวที และจบด้วยวิชาโทรัฐศาสตร์ ในปีการศึกษา พ.ศ. 2532
เมื่อเข้าสู่ชีวิตการทำงาน ‘โหน่ง’ เล่าว่า ตอนแรกได้ตระเวนสมัครงานตามบริษัทต่าง ๆ ทั้งเป็นเซลส์ขายของ ผู้ช่วยผู้จัดการเซเว่น อีเลฟเว่น แต่ไม่มีบริษัทใดรับเข้าทำงาน จึงกลับมาทบทวนว่าเขาน่าจะทำงานหนังสือและได้งานที่นิตยสาร ‘Hi Class’ เป็นที่แรก และทำงานกองบ.ก. อีกสองสามที่ต่อมาก่อนจะก่อตั้งนิตยสาร a day
ก่อตั้งนิตยสาร a day (2543)
นิตยสาร a day มีเนื้อหานิตยสารที่ขึ้นชื่อในเรื่องความแปลกใหม่ ไม่เหมือนใคร ด้วยวิธีการคิดนอกกรอบ เนื้อหาของ a day จะมี 3 ส่วน ส่วนแรกคือ "ไอเดีย" (Idea) ความคิดสร้างสรรค์ ส่วนที่สองคือ "ซัมบอดี้" (Somebody) คือเรื่องของคนเก่งๆ ที่มีดี ส่วนที่สามคือ "นอสตาลเจีย" (Nostalgia) เป็นเรื่องราวย้อนอดีต ที่ให้ความสุข และความประทับใจ ปี 2543 เขาก่อตั้งนิตยสาร a day ร่วมกับ นิติพัฒน์ สุขสวย และภาสกร ประมูลวงศ์ ด้วยวิธีการระดมทุนจากผู้อ่าน ขายหุ้นให้กับกลุ่มคนทั่วไปที่ชื่นชอบงานเขียนและสนใจไอเดียของเขา โดยเขาได้นั่งลงเขียน จดหมายร่ายยาว 5 แผ่น บรรยายภาพนิตยสาร a day ที่เขาอยากจะให้มีขึ้น จนผู้อ่านเห็นภาพที่ชัดเจน พร้อมประกาศขายหุ้นๆ ละ 1,000 บาท แก่ผู้ที่สนใจ โดยตัวเขาลงทุนซื้อเอง 1 แสนบาท "ผมบอกเขาว่า มันจะเป็นนิตยสารเล็กๆ ที่จะอยู่ได้ด้วย การสนับสนุนจากผู้อ่าน อ่านสนุก ขณะเดียวกัน ก็ให้แรงบันดาลใจ และความประทับใจ คอลัมน์จะมีอะไรบ้าง ทำหน้าปกให้ดู และมีใบแนบว่า จะซื้อหุ้นรึเปล่า"
พร้อมกันนั้น ยังได้ทำโปสเตอร์ เผยแพร่ความคิด ที่เริ่มต้นด้วยประโยคว่า "ถ้าชีวิตนี้สามารถเป็น เจ้าของนิตยสาร ได้สักเล่ม คุณสนใจไหม?" ไปติดตามร้านอาหาร สถาบันศึกษา และแหล่งชุมชนทั่วไป ฟังดูเป็นเรื่องจริงที่เหลือเชื่อ เพราะภายในเวลา เพียงสองเดือน หลังจากส่งจดหมาย เชิญชวนออกไป เงินทุนที่ต้องการก็ครบถ้วน จนต้องปิดรับหุ้นก่อนกำหนด ทุกวันนี้ a day มีจำนวนหุ้นทั้งสิ้น 2,500 หุ้น ได้เงินไปร่วม 2.5 ล้านบาท จากผู้ร่วมทุน 459 ท่าน คอนเซ็ปท์ของ a day คือ "หนังสือของความคิดสร้างสรรค์" หนังสือช่างคิด ที่อ่านแล้วให้ความคิด ให้แรงบันดาลใจ ให้ความประทับใจ นิตยสาร a day ฉบับแรก ที่วางจำหน่าย เมื่อเดือนกันยายน พ.ศ. 2543 ก็ขายดีมากจนต้องพิมพ์ถึง 2 ครั้ง บรรณาธิการ a day ถูกเปลี่ยนตัวอย่างน้อย 3 คน เริ่มตั้งแต่ โหน่ง วงศ์ทนง, วชิรา รุธิรกนก และทรงกลด บางยี่ขัน วาระการเป็น บก.คนละ 3-4 ปี เปลี่ยนเพื่อความสดใหม่
ลาออกจากนิตยสาร a day (2560)
27 ธันวาคม 2559 บริษัท โพลาริส แคปปิตัล จำกัด (มหาชน) (Polar) ได้แจ้งต่อตลาดหลักทรัพย์ กรณีเข้าซื้อกิจการของบริษัท เดย์ โพเอทส์ จำกัด จำนวน 490,000 หุ้น หรือคิดเป็น 70% ของหุ้นทั้งหมด ราคาหุ้นละ 630 บาท รวมเป็นเงินประมาณ 300 กว่าล้านบาท 3 ก.พ. 2560 "วงศ์ทนง ชัยณรงค์สิงห์" ยืนยัน ไม่ทราบการซื้อ-ขายหุ้นบริษัท หากล้มดีลไม่สำเร็จ พร้อมลาออก
เขาชี้แจงว่า ในด้านผู้ร่วมทุน 459 ท่าน ตลอด 10 กว่าปีที่ผ่านมามีการจ่ายเงินปันผลไปแล้ว 6 ครั้ง ตลอดสิบกว่าปีที่ผ่านมา เราปันผลไปแล้ว 6 ครั้ง ที่สำคัญก็คือการปันผลครั้งที่ 1 2546 เป็นการปันผลร้อยเปอร์เซ็นต์ นั่นหมายความว่า ใครลงมาเท่าไรได้คืนไปเท่านั้น ลงหนึ่งพันได้คืนกลับไปหนึ่งพัน ลงหนึ่งหมื่นได้หนึ่งหมื่น คือผมต้องการขอบคุณผู้ร่วมลงขันครับว่า ต่อไปนี้สบายใจได้เลยว่าเงินที่คุณลงมา คุณได้คืนไปหมดแล้ว ที่เหลือคือเก็บกินได้ตลอดชีวิต และระหว่างปี 2546-2558 เราปันผลไปอีก 5 ครั้งด้วยกัน นั่นก็คือปี 2550, 2552, 2554, 2556 และก็ปีล่าสุดคือปี 2558 และพยายามติดต่อผู้ร่วมลงขันเพื่อแสดงเจตนารมณ์ว่าไม่เคยทอดทิ้ง
กิจกรรม
วันเสาร์ที่ 10 พฤษภาคม 2558 จัดกิจกรรม “HUMAN RUN FOR NEPAL” วิ่งด้วยกัน ปันน้ำใจ ไปเนปาล ใช้กิจกรรมวิ่งเป็นสื่อกลางในการชวนคนไทยใจบุญร่วมวิ่ง พร้อมบริจาคเงินช่วยชาวเนปาล ผ่านสภากาชาดไทยเพื่อผู้ประสบภัยแผ่นดินไหวในเนปาล
มูลนิธิ a day Foundation
เขาเป็นผู้ก่อตั้ง a day Foundation (2554 - ปัจจุบัน) a day Foundation เป็นองค์กรอิสระในลักษณะของมูลนิธิที่ไม่แสวงหาผลกำไร มีวัตถุประสงค์สำคัญ เพื่อส่งเสริม และผลักดันให้งานอาสาสมัคร (Volunteer) เป็นงานที่มีเกียรติ มีคุณค่า น่ายกย่องเป็นแบบอย่าง ตลอดจนสามารถประกอบเป็นอาชีพที่มั่นคงได้ เช่นเดียวกับกิจการเพื่อสังคม  (Social Enterprise) ในหลายประเทศ โดย a day Foundation มุ่งหวังให้คนกล้าลงมือทำในสิ่งที่ถูกต้อง ตามคำขวัญขององค์กร ที่ว่า  “Do the right thing” โดยมุ่งสร้างสรรค์กิจกรรมอาสาสมัคร เพื่อเยียวยาแก้ไขปัญหาสังคมในด้านต่างๆ รวมทั้งรณรงค์ในเรื่องทัศนคติ และค่านิยมบางประการที่ยังผิดพลาดบกพร่อง ชักชวนคนที่มีให้แบ่งปันแก่คนที่ขาด ปรารถนาให้คนส่วนใหญ่เห็นความสำคัญของการเสียสละและการมีหัวใจเป็นผู้ให้
สรุปเหรียญพาราลิมปิกฤดูร้อน 1988
สรุปเหรียญพาราลิมปิกฤดูร้อน 1988 เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมโอลิมปิกชนะระหว่างการแข่งขันตั้งแต่ 15–24 ตุลาคม ค.ศ. 1988
แจสเปอร์ ทิวดอร์ ดยุคแห่งเบดฟอร์ดที่ 1
แจสเปอร์ ทิวดอร์ ดยุคแห่งเบดฟอร์ดที่ 1 หรือ แจสเปอร์ ทิวดอร์ เอิร์ลแห่งเพมโบรค (Jasper Tudor, 1st Duke of Bedford หรือ Jasper Tudor, Earl of Pembroke) (ราว ค.ศ. 1431 - 21/26 ธันวาคม ค.ศ. 1495) แจสเปอร์ ทิวดอร์เป็นขุนนางชาวอังกฤษผู้มีบทบาทในสงครามดอกกุหลาบ ทางฝ่ายแลงคาสเตอร์ แจสเปอร์เป็นลุงของสมเด็จพระเจ้าเฮนรีที่ 7 แห่งอังกฤษและเป็นผู้มีบทบาทสำคัญในการที่ทำให้อังกฤษได้รับชัยชนะต่อเวลส์ในปี ค.ศ. 1485
แจสเปอร์และโอเว็น ทิวดอร์ (บิดา) เป็นผู้นำในยุทธการมอร์ติเมอร์ครอสในฮาร์ทฟอร์ดเชอร์เมื่อวันที่2 กุมภาพันธ์ ค.ศ. 1461 ในการต่อสู้กับฝ่ายยอร์คแต่ได้รับความพ่ายแพ้ แจสเปอร์หลบหนีไปได้แต่โอเว็นถูกจับและถูกประหารชีวิต
ดูเพิ่ม
1431 1495
จอห์น อเล็กซานเดอร์ เรนา นิวแลนส์
จอห์น อเล็กซานเดอร์ เรนา นิวแลนส์ (John Alexander Reina Newlands; 26 พฤศจิกายน พ.ศ. 2380 – 29 กรกฎาคม พ.ศ. 2441) เป็นนักเคมีชาวอังกฤษผู้ที่มีส่วนร่วมในการพัฒนาตารางธาตุ
1837 1898
ภาษาไซเฟ
ภาษาไซเฟ (Zyphe language) หรือภาษาโซเฟย ภาษาโซบเตย มีผู้พูดทั้งหมด 20,000 คน พบในพม่า 17,000 คน (พ.ศ. 2537) ในรัฐชีน พบในอินเดีย 3,000 คน (พ.ศ. 2543) ในตำบลลาเคอ รัฐมิโซรัม จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากูกี-ชีน-นาคา สาขาย่อยกูกี-ชีน ใกล้เคียงกับภาษาชีนสำเนียงมารา เขียนด้วยอักษรละติน ผู้พูดภาษานี้จะพูดภาษาชีนสำเนียงฮากา ภาษาไมโซ หรือภาษาชีนสำเนียงมาราได้ ขึ้นกับบริเวณที่อยู่อาศัย มีผู้พูดภาษานี้ในพม่าบางส่วนอพยพไปทำงานในมาเลเซีย
.bf
.bf เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศบูร์กินาฟาโซ เริ่มใช้ครั้งแรกเมื่อ พ.ศ. 2536
อ้างอิง
Toppdomän
วัดพุทธอุดมวิหาร
วัดพุทธอุดมวิหาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสิงโตทอง อำเภอบางน้ำเปรี้ยว จังหวัดฉะเชิงเทรา ปัจจุบันมี พระอธิการวิรัตน์ ฐานวโร เป็นเจ้าอาวาส
วัดพุทธอุดมวิหารตั้งวัดเมื่อ พ.ศ. 2454 ได้รับพระราชทานวิสุงคามสีมาเมื่อวันที่ 10 เมษายน พ.ศ. 2467 ประวัติความเป็นมาของวัดมิได้มีการจดบันทึกไว้
อาคารเสนาสนะที่สำคัญ ได้แก่ อุโบสถ กว้าง 6 เมตร ยาว 19 เมตร เป็นอาคารคอนกรีตเสริมเหล็ก กุฏิสงฆ์ 5 หลังเป็นอาคารไม้ ศาลาบำเพ็ญกุศล 1 หลัง เป็นอาคารคอนกรีตเสริมเหล็ก ศาลาการเปรียญ กว้าง 10 เมตร ยาว 28 เมตร สร้างเมื่อ พ.ศ. 2538 เป็นอาคารคอนกรีตเสริมเหล็ก หอสวดมนต์ กว้าง 10 เมตร ยาว 20 เมตร สร้างเมื่อ พ.ศ. 2530 เป็นอาคารคอนกรีตเสริมเหล็ก และหอระฆัง 1 หลัง
พ.ศ. 2151
พุทธศักราช 2151 ใกล้เคียงกับ
อัยการสูงสุด
อัยการสูงสุด (ในระบบคอมมอนลอว์ใช้ attorney general; ในระบบซีวิลลอว์ใช้ prosecutor general หรือ advocate general) เป็นผู้นำที่ปรึกษากฎหมายของรัฐบาล และในบางเขตอำนาจ มีหน้าที่บังคับใช้กฎหมาย ดำเนินคดีอาญา และรับผิดชอบคดีความโดยทั่วไปด้วย ขอบเขตอำนาจหน้าที่ในทางปฏิบัติของอัยการสูงสุดนั้นมักต่างกันไปในแต่ละท้องที่
ในบางประเทศ อัยการสูงสุดมีความรับผิดชอบระดับรัฐมนตรีในกิจการทางกฎหมายโดยทั่วไป เช่น กรณีของอัยการสูงสุดสหรัฐ และอัยการสูงสุดออสเตรเลีย ในบางประเทศ ตำแหน่งอัยการสูงสุดเทียบเท่ารัฐมนตรียุติธรรม
แต่เดิม ชื่อตำแหน่ง "attorney general" นี้ใช้เรียกบุคคลที่ได้รับมอบอำนาจทั่วไป (general power of attorney) ให้ปฏิบัติการแทนผู้อื่นในกิจการทั้งปวง ในประเพณีฝ่ายคอมมอนลอว์ บุคคลใดที่เป็นผู้แทนของรัฐ โดยเฉพาะในการดำเนินคดีอาญา จะนับว่าเป็น attorney general และในอดีต เจ้าหน้าที่ของรัฐที่ได้รับมอบอำนาจทั่วไปเป็นการถาวรก็เรียก attorney general แต่คำนี้เคยใช้เรียกเจ้าหน้าที่ที่ได้รับมอบอำนาจเฉพาะบางกรณีเช่นกัน ปัจจุบัน ในท้องที่ส่วนใหญ่ ชื่อตำแหน่ง attorney general นี้จำกัดไว้เฉพาะบุคคลที่ได้รับแต่งตั้งเป็นการถาวรให้เป็นผู้แทนโดยทั่วไปของรัฐ องค์อธิปัตย์ หรือสมาชิกราชวงศ์
จอน บาส
จอน เบส (Jon Bass; เกิด 22 กันยายน พ.ศ. 2532) เป็นนักแสดงชาวอเมริกัน เขามีชื่อเสียงจากบทบาทในเรื่อง ชี-ฮัลค์: ทนายสายลุย, ซูเปอร์ปั้ม , เบย์วิช และซีรีส์ตลกเรื่อง บิ๊กไทม์อินฮอลลีวู้ด, เอฟแอล
ญะวาฮิร บินต์ ฮะมัด ซุฮัยม์ อัษษานี
ญะวาฮิร บินต์ ฮะมัด ซุฮัยม์ อัษษานี เป็นพระชายาในตะมีม บิน ฮะมัด อัษษานี เจ้าผู้ครองรัฐกาตาร์ พระองค์ทรงเป็นสมาชิกราชวงศ์กาตาร์โดยกำเนิด โดยพระองค์ทรงมีศักดิ์เป็นพระภคินี (ลูกพี่ลูกน้อง) ของพระสวามี
พระประวัติ
ญะวาฮิร บินต์ ฮะมัด ซุฮัยม์ อัษษานี ทรงเป็นพระธิดาของเชคฮะมัด บิน ซุฮัยม์ อัษษานี (อดีตรัฐมนตรีว่าการกระทรวงการต่างประเทศกาตาร์) กับเฮสสา บิน อะมัด อัษษานี พระชายาพระองค์แรก
พระองค์ทรงอภิเษกสมรสกับตะมีม บิน ฮะมัด อัษษานี พระภาดา เมื่อวันที่ 8 มกราคม พ.ศ. 2548 ทรงมีพระโอรสธิดาด้วยกัน 4 พระองค์ได้แก่
เทวาประสิทธิ์ พาทยโกศล
เทวาประสิทธิ์ พาทยโกศล เกิดเมื่อ 24 กันยายน พ.ศ. 2450 เป็นบุตรคนใหญ่ของจางวางทั่ว พาทยโกศลและนางปลั่ง นามเดิมว่านก ต่อมาเมื่ออายุ 10 ปี สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต หรือทูลกระหม่อมบริพัตรฯประทานนามให้ว่า "เทวาประสิทธิ์" ตามชื่อเพลงเพลงหนึ่ง เทวาประสิทธิ์ได้สมรสกับนางสาวยุพา โอชกะ เมื่อ พ.ศ. 2474 มีบุตรชายเพียงคนเดียวคือนายอุทัย พาทยโกศล
เทวาประสิทธิ์ได้หัดเรียนดนตรีไทยจากหลวงกัลยาณมิตตาวาส (ทับ พาทยโกศล) ผู้เป็นปู่และจากจางวางทั่วผู้บิดานับตั้งแต่ขั้นพื้นฐาน จนกระทั่งท่านสามารถบรรเลงเครื่องปี่พาทย์ได้ดีตั้งแต่อายุ ได้ 8 ปี จากนั้นท่านได้ไปเรียนดนตรีกับ ทูลกระหม่อมบริพัตรฯ ตั้งแต่ยังเด็ก ได้ไปเรียนเป่าปี่ในกับพระยาประสานดุริยศัพท์ (แปลก ประสานศัพท์) จนกระทั่งเชี่ยวชาญในการเป่าปี่
ในปี พ.ศ. 2466 เทวาประสิทธิ์ขณะที่มีอายุ 15 ปี ได้เข้าร่วมประชันวงปี่พาทย์ที่วังบางขุนพรหม และเดี่ยวปี่ได้รางวัลชนะเลิศ ส่วนในทางซอสามสายนั้นท่านได้รับประทานซอคู่พระหัตถ์ซึ่งเสียงดีมากมาคันหนึ่ง เรียกกันว่า ซอทวนนาค และยังได้เรียนกับพระยาอมาตยพงศ์ธรรมพิศาล (ประสงค์ อมาตยกุล) เมื่ออายุได้ 20 ปี ได้เข้ารับราชการทหาร อยู่ในกองแตรวงมหาดเล็กรักษาพระองค์ ทำหน้าที่เขียนโน้ตสากล หลังจากนั้นเป็นนักดนตรีอยู่กับวงพิณพาทย์วังบางขุนพรหมของทูลกระหม่อมบริพัตรฯ และวงพิณพาทย์ของจางวางทั่ว ท่านได้ควบคุมวงปี่พาทย์ต่อจากบิดาของท่าน ซึ่งรู้จักกันในนามว่า วงพาทยโกศล หรือวงฝั่งขะโน้น
เทวาประสิทธิ์ ได้ถ่ายทอดวิชาดนตรีให้สถาบันการศึกษาหลายแห่ง เช่น โรงเรียนการช่างสตรีโชติเวช โรงเรียนสตรีมหาพฤฒาราม โรงเรียนสตรีวิทยา โรงเรียนศึกษานารี คณะแทยศาสตร์ศิริราชพยาบาล วิทยาลัยครูบ้านสมเด็จ วิทยาลัยเพชรบุรีวิทยาลงกรณ์ วิทยาลัยเทคนิคกรุงเทพ มหาวิทยาลัยธรรมศาสตร์ จุฬาลงกรณ์มหาวิทยาลัย ท่านเคยช่วยราชการในด้านการบรรยายพิเศษ และปรับวงดนตรีให้แก่กองทัพบกและกรมตำรวจ นอกจากนั้น ท่านได้เคยถวายสอนซอสามสายแด่ สมเด็จพระเจ้าลูกเธอ เจ้าฟ้าอุบลรัตนราชกัญญาฯ ได้ถวายสอนซอด้วงและซออู้แด่ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อครั้งดำรงตำแหน่งพระอิสริยศักดิ์เป็นสมเด็จพระเจ้าลูกเธอและแด่สมเด็จพระเจ้าลูกเธอเจ้าฟ้าจุฬาภรณ์วลัยลักษณ์ฯ
ผลงาน
เพลงที่เทวาประสิทธิ์แต่งไว้มีไม่มากนัก เช่น ท่านถึงแก่กรรมด้วยโรคมะเร็ง เมื่อวันที่ 23 กรกฎาคม พ.ศ. 2516
ดัสติน เจ. ลี
ดัสติน เจโรม ลี (Dustin Jerome Lee; 7 เมษายน ค.ศ. 1986 – 21 มีนาคม ค.ศ. 2007) เป็นสิบโทแห่งนาวิกโยธินสหรัฐอเมริกา ซึ่งทำหน้าที่เป็นผู้บังคับสุนัขและตรวจจับวัตถุระเบิดแสวงเครื่องร่วมกับสุนัขของเขาที่มีชื่อว่าเล็กซ์ โดยเขาและเล็กซ์ได้ถูกโจมตีด้วยการยิงแฝงที่ฐานปฏิบัติการกองร้อยเอ เมื่อวันที่ 21 มีนาคม ค.ศ. 2007 จากการระเบิดของจรวด 73 มม. ภายในฐาน ได้ส่งผลให้ดัสตินเกิดมีบาดแผลฉกรรจ์ รวมถึงเล็กซ์ที่ได้รับบาดเจ็บเช่นกัน